**Mišrios Seimo narių grupės pranešimas: negalima „lopyti“ valstybės biudžeto pensininkų sąskaita**

2011 m. gruodžio 6 d. pranešimas VIR

Mišri Seimo narių grupė vieningai nepritaria, kad pensininkų sąskaita būtų „lopomas“ valstybės biudžetas.

Seniai buvo žadama nuo 2012 m. sausio 1 d. atstatyti sumažintas pensijas. Šio įsipareigojimo pakeitimas sukelia  visuomenės nepasitenkinimą bei žlugdo pasitikėjimą valstybe.

Nepritariame ir siūlymui didinti pridėtinės vertės mokestį, nes toks siūlymas valstybės ekonomikai šiuo metu būtų labiau žalingas nei naudingas.

Valstybės biudžeto deficitui dengti galima rasti apie 500 mln. Lt vien sumažinus Valstybės investicijų programą, dar kartą racionaliai peržiūrėjus valstybės valdymo išlaidas.

Atkreipiame dėmesį ir į tai, kad ES reikalavimas yra neviršyti 3 procentų biudžeto deficito, todėl nesuprantama, kodėl primygtinai siūloma neperžengti 2,8 proc. ribos. Taip pat siūlome svarstyti galimybę įvesti prabangaus turto mokestį.

Mišriai Seimo narių grupei priklauso 11 narių.

*Mišrios Seimo narių grupės informacija*

*Kontaktinis asmuo: grupės seniūnė Agnė Zuokienė*

*Mob. 8 698 42 161*